**שיניים נושרות, שיניים צומחות**

**⏴ במבט חדש לכיתה ב**

**היקף יחידת הלימוד:**1 -2 שיעורים

**עמודים:**168 - 171

**מטרות**

* התלמידים יתארו את הסיבות לנשירת השיניים.
* התלמידים יציינו ששיני חלב נושרות בגיל שש בערך.
* התלמידים יסבירו מדוע שיניים ראשוניות מתחלפות בשיניים קבועות.

**מהלך השיעור**

| **מרכיבי מעגל הלמידה** | **פעילויות** |
| --- | --- |
| **פתיחה** | * קוראים את קטע הפתיחה **שיניים נושרות, שיניים צומחות**, 168 עמוד ועורכים דיון במליאה להעלאת ידע קודם * מה דעתכם על השיח שמתקיים בין הדמויות? * האם אפשר להישאר בלי שיניים בפה? * למי כבר התחלפו השיניים? * למי יש שניים קבועות בפה? * למה שיניים מתחלפות? * באיזה גיל צומחות השיניים הקבועות? * מהו ההבדל בין שיניים קבועות לשיניים ראשוניות?   ביחידת לימוד זו התלמידים מתוודעים לשני מושגים הקשורים בהתפתחות השיניים: **שיניים ראשוניות** (שיני חלב)- הצומחות בפי התינוקות ומשמשות את הילדים עד גיל שש בערך. **שיניים קבועות** - שיניים הצומחות בפי הילדים בהתבגרם; הן חזקות מהשיניים הראשוניות ומשמשות אותם רוב ימי חייהם. תהליך החלפת השיניים הוא חלק מתהליך הגדילה והוא מתבצע באופן הדרגתי ובקצב שונה אצל ילדים שונים. הפעילויות המרכזיות ביחידת לימוד זו משלבות מיומנויות של טיפול במידע: איסוף מידע וארגונו וסיכום המידע. |
| **התנסות** | * מבצעים את המשימה **למי כבר נשרו השיניים?,** עמוד 169.   במשימה זו התלמידים מתוודעים לתופעה שבה שיני חלב נושרות ומתחלפות בשיניים קבועות. המשימה מזמנת לתלמידים להבנות את הידע שלהם באמצעות ניסיון וידע אישי וכן על ידי איסוף מידע בבית בעזרת בני משפחתם.  התלמידים מתבקשים לשחזר בעזרת שאלות מנחות ובעזרת הוריהם את "ההיסטוריה" של התפתחות השיניים בפיהם, החל בבקיעת השן הראשונה ועד מצב השיניים שלהם כיום.  מוצע להרחיב את המשימה לממד קבוצתי: לבקש מהתלמידים לערוך סקר שמטרתו לאסוף מידע על שאלות, כגון באיזה גיל בקעה השן הראשונה אצל רוב הילדים? באיזה גיל נשרה השן הראשונה אצל רוב הילדים? ואחרות. ניתוח תוצאות הסקר עתיד לשכלל את התובנות של התלמידים על האחידות ועל השוני בעולם החי (אנחנו דומים אבל גם שונים). |
| **המשגה** | * קוראים את קטע מידע **שיניים מתחלפות**, עמודים 170 -171 ועונים על השאלות.   קטע המידע עוסק בסיבות לנשירת השיניים, בשיני חלב המתחלפות לשיניים קבועות ובהשוואה בין השיניים הקבועות לבין השיניים הראשוניות.  השאלות הנלוות נועדו לסייע לתלמידים בתהליכי ההמשגה של המושגים: שיניים ראשוניות ושיניים קבועות. השאלות בתבנית זו שמות דגש גם בקידום האוריינות הלשונית בשפה הכתובה.   * קוראים את קטע המידע **לא רק לילדים נושרות השיניים** בתבנית **היודעים אתם ש...,** עמוד 171.   קטע מידע זה נועד להרחיב מידע בנושא השיניים המתחלפות בפיהם של גורי כלבים. באמצעות קטע זה התלמידים נחשפים לעובדה שלא רק אצל בני האדם נושרות השיניים, אלא גם אצל בעלי חיים אחרים. מומלץ לעודד תלמידים, אשר בביתם גור כלבים, לבדוק האם שיניו נשרו ולספר זאת בכיתה. |
| **יישום** | * כתבו דו שיח דמיוני בן שן ראשונית לשן קבועה. |
| **סיכום ורפלקציה** | * מהם ההבדלים בין שיניים ראשוניות לשיניים קבועות? * מדוע מספר השיניים הראשוניות קטן ממספר השיניים הקבועות? * מה למדתי בשיעור? * מה השיעור חידש לי? * כיצד למדנו ומה אהבתי בשיעור? |